**Jegyzőkönyv**

Készült: Bükkzsérc Község Önkormányzata Képviselő-testületének a művelődési házban **2020. július 16-án** 1700 órakor megtartott **nyílt** üléséről.

Jelen vannak:

1. Vasas Csaba polgármester
2. Kiss Károly képviselő
3. Biró Katalin képviselő

Igazoltan van távol:

1. Boldizsár Bertalan Gyula alpolgármester
2. Póra Romulusz képviselő

Tanácskozási joggal: Farmosi Zoltán jegyző, Vadásziné Majnár Márta gazd.ea (jelenléti ív a jegyzőkönyv **1. sz**. melléklete).

A képviselő-testület tagjai napirendi pontokat 3 igen, 0 nem 0 tartózkodás szerint a következők szerint fogadták el. (A meghívó a jegyzőkönyv **2. sz**. melléklete.)

**Az ülés napirendje:**

1. **Tájékoztató az elmúlt testületi ülés óta tett fontosabb intézkedésekről, eseményekről**

Előterjesztő: polgármester

1. **Az Önkormányzat 2019. évi költségvetésének módosítása**

Előterjesztő: Vasas Csaba polgármester, Kiss Károly ÜB elnök,

Vadásziné Majnár Márta gazd.ea.

1. **Az Önkormányzat 2019. évi zárszámadása, a pénzmaradvány megállapítása**

Előterjesztő: Kiss Károly ÜB elnök, Vasas Csaba polgármester,

 Vadásziné Majnár Márta gazd.ea.

1. **Az önkormányzat 2020-2024 évi gazdasági programja**

Előterjesztő: polgármester

1. **Belső ellenőrzési jelentés elfogadása**

Előterjesztő: Farmosi Zoltán jegyző

1. **Az Önkormányzat 2020. évi közbeszerzési tervének elfogadása**

Előterjesztő: Vasas Csaba polgármester

1. **Indítványok, javaslatok**
2. napirendi pont

**Tájékoztató az elmúlt testületi ülés óta tett fontosabb intézkedésekről, eseményekről**

**Vasas Csaba polgármester:** szeretnénk majd az egyebekből a bortúráról tárgyalni. Most vannak tárgyalások arra vonatkozóan, hogy augusztus 15 után milyen rendezvényeket lehet tartani. Szerintem attól tegyük függővé, hogy megrendezzük-e vagy nem. A poharakat már megvásároltuk, elvittük gravíroztatni. A későbbiekben még erről tudunk beszélni.

Alsó buszmegálló meghosszabbítása elkészült, azt is lakossági kérésre, kaszálunk amit tudunk, kukaosztás megtörtént. Leszedtük a színpad deszkáját, azt is lakossági kérésre. Befejeződött a rendezvényparkban 2 db wc kialakítása. Mi vásároltuk meg az összes anyagot, a közmunkás dolgozók betonoztak, csempéztek. Lóczi Ferenc csinálta a víz-szennyvíz munkálatokat és nem kért pénzt. Én javasoltam, hogy valamilyen ellenszolgáltatásban részesítsük azért. Nem keveset dolgozott rajta.

**Kiss Károly képviselő:** nem lehet ebben továbblépni?

**Vasas Csaba polgármester:** hogy érted?

**Kiss Károly képviselő:** van nekünk ez a díszpolgári cím. Adtunk már oda ilyen címet, szerintem sokat volt itt az önkormányzatnál, ne holta után adjunk már embereknek ilyen címet, ezt is értékeljük.

**Vasas Csaba polgármester:** akkor te javaslod a díszpolgári címet neki? Én támogatom ezt az ötletet.

**Farmosi Zoltán jegyző:** meg kell nézni a rendeletet és következő ülésre elő lehet készíteni.

**Vasas Csaba polgármester:** kétmillió forint értékben lehetett pályázni gépekre, permetező, önjáró fűnyíró, motorfűrészt. Játszótérre is kétmillió forint értékben pályáztunk játékokra. Vis maior pályázatunknak a tervezése folyik, a Magyar Falu programban a Dózsa Gy. útra nyertünk aszfaltozást. Ma egy rossz hírt közöltek, a falubuszra meghagyták a 800 fős határt, oda nem tudunk pályázni.

**Farmosi Zoltán jegyző:** ha jövőre 900 fő lesz a limit, még az se lesz jó.

**Vasas Csaba polgármester:** a vírushelyzet alatt lakáscélú támogatást adtunk egy párnak, tájékoztatásul közlöm veletek. József Attila úton kátyúzást végeztünk. Még az idénre térkövezést gondoltam ide a művelődési ház elé a járdára, meg a szobrok fölé kellene valami tetőt. Távlati célokat jelöltünk meg.

**Kiss Károly képviselő:** a rendezvénypark parkolójánál az áteresz mindig megtelik.

**Vasas Csaba polgármester:** már kiadtam, hogy takarítsák ki. Most az óvodában fest a karbantartó. Van-e még valakinek kérdése az 1. napirendi ponthoz? Ha nincs akkor aki elfogadja a beszámolót, szavazzon.

***A képviselők a beszámolót jóváhagyólag elfogadták.***

1. **napirendi pont**

**Az Önkormányzat 2019. évi költségvetésének módosítása**

**Vasas Csaba polgármester:** a napirendi ponthoz a képviselők írásos előterjesztést kaptak. (jegyzőkönyv sz. melléklete) A napirendi pontot az Ügyrendi Bizottság megtárgyalta, átadom a szót az Ügyrendi Bizottság elnökének.

**Kiss Károly Ügyrendi Bizottság elnöke:** az Ügyrendi Bizottság megtárgyalta az előterjesztést, és módosítás, kiegészítés nélkül elfogadásra javasolja.

**Vasas Csaba polgármester:** aki egyetért a 2019. évi költségvetés módosítással, kézfelnyújtással szavazzon.

**A szavazásban részt vevő képviselők száma 3 fő.**

**A képviselő-testület 3 igen, 0 nem és 0 tartózkodással a következő rendeletet alkotta:**

**BÜKKZSÉRC KÖZSÉG ÖNKORMÁNYZATÁNAK**

 **4/2020.(VII.16) rendelete**

**az Önkormányzat 2019. évi költségvetéséről szóló 2/2019(II.28.) rendelet módosításáról**

**(a rendelet a jegyzőkönyv melléklete)**

1. **napirendi pont**

**Az Önkormányzat 2019. évi zárszámadása, a pénzmaradvány megállapítása**

**Vasas Csaba polgármester:** a napirendi ponthoz a képviselők írásos előterjesztést kaptak. (jegyzőkönyv sz. melléklete) A napirendi pontot az Ügyrendi Bizottság megtárgyalta, átadom a szót az Ügyrendi Bizottság elnökének.

**Kiss Károly Ügyrendi Bizottság elnöke:** az Ügyrendi Bizottság megtárgyalta az előterjesztést, és módosítás, kiegészítés nélkül elfogadásra javasolja.

**Vasas Csaba polgármester:** aki elfogadja a rendeletet, és vele együtt a rendelet mellékletében szereplő vagyonkimutatást, az kézfelnyújtással szavazzon.

**A szavazásban részt vevő képviselők száma 3 fő.**

**A képviselő-testület 3 igen, 0 nem és 0 tartózkodással a következő rendeletet alkotta:**

**Bükkzsérc Község Önkormányzata Képviselő-testületének**

**5/2020.(VII.16.) önkormányzati rendelete**

**az Önkormányzat 2019.évi költségvetésének végrehajtásáról**

(a rendelet a jegyzőkönyv melléklete)

1. **napirendi pont**

**Az önkormányzat 2020-2024 évi gazdasági programja**

**Vasas Csaba polgármester:** a napirendi ponthoz a képviselők írásos előterjesztést kaptak (jegyzőkönyv sz. melléklete) Amit szeretnénk tervezni ezen időszakra, azok belekerültek. Aktualizáltuk azzal, ami már megvalósult.

Van-e valakinek kérdése ezzel kapcsolatban?

**Biró Katalin képviselő**: nekem nincs kérdésem.

**Kiss Károly képviselő:** nincs.

**Vasas Csaba polgármester:** ez a program sem kőbe vésett, menet közben ha lesz pályázati lehetőség, úgyis élni fogunk vele.

Aki elfogadja az Önkormányzat 2020-2024 évi gazdasági programját kézfelnyújtással szavazzon:

**A szavazásban részt vevő képviselők száma 3 fő.**

**A képviselő-testület 3 igen, 0 nem és 0 tartózkodással a következő határozatot hozta:**

**18/2020. (VII.16.) Képviselő-testületi határozat**

**Tárgy:** gazdasági program elfogadása

Bükkzsérc Község Önkormányzatának képviselő-testülete megtárgyalta a polgármester előterjesztésében az Önkormányzat 2020-2024 közötti gazdasági programját, a képviselő-testület a gazdasági programot

**jóváhagyólag elfogadja.**

**Felelős:** Vasas Csaba polgármester

**Határidő**: azonnal

1. **napirendi pont**

**Belső ellenőrzési jelentés elfogadása**

**Vasas Csaba polgármester:** a napirendi ponthoz a képviselők írásos előterjesztést kaptak (jegyzőkönyv sz. melléklete)

**Farmosi Zoltán jegyző:** a civil szervezetek 2018. évi elszámolása volt a téma.

**Vasas Csaba polgármester:** elolvastátok a megállapításokat, mit kell máshogy csinálni.

**Farmosi Zoltán jegyző:** a következő elszámolásnál ezeket a megállapításokat figyelembe kell venni.

**Vasas Csaba polgármester:** nagy hiba nem volt benne, de javítani kell rajta.

**Biró Katalin képviselő**: ami hiányosság volt a civil szervezeteknél, utólagosan nem kell benyújtani?

**Vasas Csaba polgármester:** azok pótolva lettek.

**Biró Katalin képviselő:** akkor miért került bele a jelentésbe?

**Farmosi Zoltán jegyző:** mert határidőig nem lett leadva. És az került bele. Nyilván majd készül egy intézkedési terv, és abban majd szerepelnek a megállapítások.

**Kiss Károly képviselő:** most a civil szervezeteknek nem is szavaztunk semmit. Lett-e kiosztva nekik?

**Vasas Csaba polgármester:** jóvá lett hagyva. A labdarúgó egyesületnek, a borbarátnak és ennyi.

**Kiss Károly képviselő:** szeretném tudni, hogy mennyi lett jóváhagyva.

**Vasas Csaba polgármester:** ezt úgy hagytuk, ahogy volt. 1.720 millió forint lesz kiosztva.

**Kiss Károly képviselő:** még nincs?

**Vasas Csaba polgármester:** nincs. Csak egy része. Van-e még kérdése valakinek? Ha nincs, akkor aki elfogadja a belső ellenőrzési jelentést, kézfelnyújtással szavazzon.

**A szavazásban részt vevő képviselők száma 3 fő.**

**A képviselő-testület 3 igen, 0 nem és 0 tartózkodással a következő határozatot hozta:**

**19/2020. (VII.16.) Képviselő-testületi határozat**

**Tárgy:** 2019. évben végzett belső ellenőrzési jelentés elfogadása

Bükkzsérc Község Önkormányzatának Képviselő-testülete megtárgyalta a polgármester előterjesztésében a 2019. évben végzett belső ellenőrzési jelentést

A Képviselő-testület az összefoglaló jelentésben foglaltakat

**jóváhagyólag elfogadja.**

Felelős: Farmosi Zoltán jegyző

Határidő: azonnal

1. napirendi pont

**Az Önkormányzat 2020. évi közbeszerzési tervének elfogadása**

**Vasas Csaba polgármester:** a napirendi ponthoz a képviselők írásos előterjesztést kaptak (jegyzőkönyv sz. melléklete)

**Farmosi Zoltán jegyző:** rövid kiegészítésként annyit, hogy ezt általában március végéig kell elfogadni, most közbejött a pandémiás helyzet. Kötelező a közbeszerzési tervet minden önkormányzatnak elfogadni és nyilvánosan közzétenni, ha nemleges, akkor is. Év közben ez a terv bármikor változhat. Honlapon közzé kell tenni.

**Vasas Csaba polgármester:** van-e még kérdés valakinek? A közbeszerzési tervet elfogadásra javaslom, aki egyetért vele kézfelnyújtással szavazzon.

**A szavazásban részt vevő képviselők száma 3 fő.**

**A képviselő-testület 3 igen, 0 nem és 0 tartózkodással a következő határozatot hozta:**

**20/2020.(VII.16.) Képviselő-testületi határozat**

**Tárgy:** Bükkzsérc Község Önkormányzata éves közbeszerzési tervének elfogadása

Bükkzsérc Község Önkormányzata Képviselő-testülete a közbeszerzésekről szóló 2015. évi CXLIII. törvény 42. §-a alapján az előterjesztés 1. sz. mellékletét képező Bükkzsérc Község Önkormányzata 2020. évi közbeszerzési tervét elfogadja

Határidő: folyamatos

Felelős: polgármester

**1. sz. melléklet**

**Bükkzsérc Község Önkormányzata**

**2020. évi közbeszerzési terve**

|  |  |  |  |  |  |
| --- | --- | --- | --- | --- | --- |
| **A közbeszerzés tárgya**  | **A beszerzés tervezett értéke** | **Irányadó eljárásrend** | **Tervezett eljárási típus** | **Az eljárás megindításának, illetve a közbeszerzés megvalósításának tervezett időpontja** | **CPV kód** |
| **I. Árubeszerzés** | - | - | - | -  | - |
|  | - | - | - | - | - |
|  **II. Építési beruházás** |  |  |   |   |  |
|  | - | - | - | - | - |
|  | - | - | - | - | - |
|  | - | - | - | - | - |
| **III. Szolgáltatás-megrendelés** |  |  |  |  |  |
|  | - | - | - | - | - |

1. **napirendi pont**

**Indítványok, javaslatok**

**Kiss Károly képviselő**: beszéltünk ezelőtt az erdőtelepítésről.

**Vasas Csaba polgármester:** nekifutottam a dolognak. A terület kivett sportpálya, vissza kellett volna minősíteni rét, legelőnek, hogy tudjunk rá pályázni. A földhivatal kijött, ha helyreállítjuk a biciklipályát, akkor visszaminősítik rét, legelőnek, ha nem akkor nem adja meg. Sokba kerülne visszaállítani.

**Étkeztetés**

**Vasas Csaba polgármester:** múltkori ülésen beszéltünk arról, hogy megkérjük Váraljáról az ajánlatot. Mai nap küldtek el egy ajánlatot, ami 20 %-os drágulást jelent.

**Kiss Károly képviselő:** elég bevállalósak, de úgy gondolom nekünk is be kell vállalni, mert nem fognak ezért tolakodni. Nem tudom, hogy milyen a megelégedésük.

**Vasas Csaba polgármester**: bekértük az óvodától és az iskolától a véleményeket, most ismertetem őket.

Kérdezném a gazd.elóadót, hogy ha hozzá kell tenni pénzt, akkor a szociális keret terhére tudunk hozzátenni?

**Farmosi Zoltán jegyző:** a szociális rendeletben nincs ilyen.

**Vadásziné Majnár Márta gazd.ea.:**rendeletben kellene akkor szabályozni.

**Vasas Csaba polgármester**: a szociális keret terhére mehetne az emelés.

**Farmosi Zoltán jegyző:** a szociális rendeletben a települési támogatásokat lehet szabályozni. Ez gyermekintézményi étkeztetés, ami más kategória. Térítési díj rendeletben kell meghatározni, és alapszabály, hogy a szülő nem fizethet többet, mint a nyersanyagköltség + ÁFA. A számla az ettől több, ami tartalmazza a rezsit.

**Kiss Károly képviselő:** mennyi pluszt jelent ez? Vagy ez kőbe van vésve, ez a 20 %?

**Vasas Csaba polgármester**: nem nagy költség.

**Kiss Károly képviselő:** ha 100-200 ezer forintot jelent, akkor menjünk is tovább.

**Farmosi Zoltán jegyző:** nincs még döntéskényszerben mai nap a testület, mert csak július van. Közös testületi ülés előtt is lehet dönteni, ahol kiegészül még egy képviselővel a testület.

**Vasas Csaba polgármester**: elnapolhatjuk vagy dönthetünk. Az én javaslatom az, hogy a legközelebbi testületi ülésre lássuk már, hogy mi az amit a szülő fizet, és mi az ami az önkormányzatra esik a plusz emeléssel.

**Kiss Károly képviselő:** én döntenék most.

**Biró Katalin képviselő:** én is.

**Kiss Károly képviselő:** azt mondtad, hogy lényeges különbség van a cserépi étkeztetés és a váraljai között.

**Farmosi Zoltán jegyző:** két külön konyha van, más a nyersanyagnorma.

**Vasas Csaba polgármester**: nálam itt van a cserépi összeg is.

**Kiss Károly képviselő:** akkor mennyi a különbség?

**Vasas Csaba polgármester**: ismertetem az árakat.

**Farmosi Zoltán jegyző:** azért torz a dolog, mert Cserépfaluban helyben állítják elő. Váraljáról még ide kell szállítani. Cserépfalu mondta fel a szerződést.

**Kiss Károly képviselő:** Fogadjuk el. Ajánljunk fel 15%-ot nekik.

**Vasas Csaba polgármester:** akkor hogy fogadjuk el?

**Kiss Károly képviselő:** úgy, 15 %-al. Ha nem, akkor újra tárgyaljuk.

**Vasas Csaba polgármester**: akkor mi legyen?

**Biró Katalin képviselő:** próbáljuk meg a 15%-ot.

**Kiss Károly képviselő:** minden fenntartás nélkül támogatjuk a 15 %-ot. Felhatalmazzuk a polgármestert további tárgyalásokat folytasson.

**Farmosi Zoltán jegyző:** az augusztus 3-i héten úgyis össze kell jönni.

**Vasas Csaba polgármester:** utána kell nézni, hogy mennyit kell hozzátenni. Azt is ki kellene számolni, hogy ne fizessenek többet, mint Cserépben.

Több tárgy nem lévén a polgármester a képviselő-testületi ülést bezárja.

K.m.f.

Farmosi Zoltán Vasas Csaba

jegyző polgármester